**ΠΡΟΣΚΛΗΣΗ ΓΙΑ ΤΗΝ ΚΑΤΑΘΕΣΗ ΠΡΟΤΑΣΕΩΝ ΚΑΙ ΤΗ ΣΥΜΜΕΤΟΧΗ ΣΕ ΔΙΑΒΟΥΛΕΥΣΗ ΣΧΕΤΙΚΑ ΜΕ ΤΗΝ ΕΚΤΙΜΗΣΗ ΤΩΝ ΑΝΑΓΚΩΝ ΣΕ ΕΡΓΑΤΙΚΟ ΔΥΝΑΜΙΚΟ**

**ΑΠΟ ΤΡΙΤΕΣ ΧΩΡΕΣ ΜΕ ΤΗ ΔΙΑΔΙΚΑΣΙΑ ΤΗΣ ΜΕΤΑΚΛΗΣΗΣ**

**ΓΙΑ ΤΗΝ ΠΕΡΙΟΔΟ 2023-2024 ΣΤΗΝ ΠΕΡΙΦΕΡΕΙΑ ΚΡΗΤΗΣ**

 Η Περιφέρεια Κρήτης καλεί σε διαβούλευση τους εργοδοτικούς φορείς της Κρήτης που εδρεύουν στα διοικητικά της όρια, για την εκτίμηση των αναγκών σε εργατικό δυναμικό από τρίτες χώρες με τη διαδικασία της μετάκλησης για την περίοδο 2023-2024, σύμφωνα με τις διατάξεις του Ν.4251/2014 και κάθε άλλης σχετικής διάταξης.

Οι εργοδοτικοί φορείς καλούνται να καταθέσουν εγγράφως τις προτάσεις τους **μέχρι την Τρίτη 18 Οκτωβρίου 2022,** αναφορικά με την εκτίμησή τους για τον ανώτατο αριθμό των πολιτών τρίτων χωρών, οι οποίοι είναι αναγκαίο να εισέλθουν με σκοπό την εργασία στην Περιφέρεια Κρήτης, ανά Περιφερειακή Ενότητα, κατά τα δύο επόμενα έτη. Η εκτίμηση αφορά μόνο τις ειδικότητες απασχόλησης που εμπίπτουν στον τομέα αρμοδιότητας κάθε φορέα και αναφέρει αν πρόκειται για εξαρτημένη εργασία (άρθρο 12 Ν.4251/2014), εποχική απασχόληση (άρθρο 13 Ν.4251/2014 - στους τομείς γεωργίας, δασοκομίας και κτηνοτροφίας), απασχόληση αλιεργάτη (άρθρο 14 Ν.4251/2014) ή απασχόληση υψηλής ειδίκευσης (άρθρα 109-127 Ν.4251/2014), την πιθανή χώρα προέλευσης των εργαζομένων και την επιθυμητή διάρκεια απασχόλησής τους, καθώς και αιτιολόγηση βασιζόμενη σε πραγματικά στοιχεία που αναφέρονται στον αριθμό των εργοδοτών που δραστηριοποιούνται στον υπόψη τομέα της οικονομίας, την πορεία των δραστηριοτήτων τους τα τελευταία έτη και την εκτίμηση για τα επόμενα έτη, αλλά και την υφιστάμενη προσφορά εργασίας από ημεδαπούς ή ευρωπαίους πολίτες ή πολίτες τρίτων χωρών με νόμιμη διαμονή στη χώρα.

 Στη συνέχεια, οι εργοδοτικοί φορείς καλούνται να συμμετέχουν σε **σύσκεψη** που θα πραγματοποιηθεί **τη Δευτέρα 24 Οκτωβρίου 2022 και ώρα 11 π.μ. στο Ξενοδοχείο AQUILA ATLANTIS** (οδός Υγείας 2 Τ.Κ. 71202 Ηράκλειο)για το εν λόγω θέμα.

**Για πληροφορίες και κατάθεση προτάσεων:**

Περιφέρεια Κρήτης

Γενική Δ/νση Βιώσιμης Ανάπτυξης

Δ/νση Παιδείας, Απασχόλησης και Εμπορίου

Τμήμα Απασχόλησης

Ταχ. Δ/νση: Μάρκου Μουσούρου 15, Τ.Κ. 71201 Ηράκλειο

Μ. Στειακάκη, Τηλ.: 2813-410281, Email: stiakaki@crete.gov.gr

##

##  Η ΕΝΤΕΤΑΛΜΕΝΗ ΠΕΡΙΦΕΡΕΙΑΚΗ ΣΥΜΒΟΥΛΟΣ

##  ΠΑΙΔΕΙΑΣ, ΔΙΑ ΒΙΟΥ ΜΑΘΗΣΗΣ, ΑΠΑΣΧΟΛΗΣΗΣ ΚΑΙ ΝΕΑΣ ΓΕΝΙΑΣ

##  ΕΥΧΑΡΙΣΤΙΑ (ΕΦΗ) ΚΟΥΤΕΝΤΑΚΗ